Kamu bisa jelasin ke aku soal Stasion Jatinegara dalam bahasa sunda?

Stasion Jatinegara (JNG) (Aksara Sunda: ) nyaéta stasion karéta api kelas badag tipeu A anu perenahna di wates antara Jatinegara jeung Matraman, pasna di Kalurahan Pisangan Baru, Matraman, Jakarta Timur. Stasion anu aya di tingkat kaluhuran +16 méter ieu kaasup ka Daérah Operasi I Jakarta. Stasion ieu jadi titik hubung tilu jalur, nyaéta jalur ka Pasar Senén, jalur ka Manggarai, jeung jalur ka Bekasi anu unggal poé na diliwatan ku ratusan karéta api. Stasion ieu miboga lima jalur karéta api kalawan jalur 1 jeung 2 minangka jalur lurus ditambah hiji jalur anu kahubung jeung dipo lokomotip anu aya di beulah kulon ieu stasion.

Salaku stasion panghubung ka luar Jakarta, stasion ieu diliwatan ku sakabéh KA ka kota-kota di Pulo Jawa. Kiwari ampir kabéh KA jarak jauh jeung manengah anu datang ka Jakarta eureun pikeun nurunkeun panumpang di stasion ieu, iwal ti KA anu rangkéanna panjang (KA Gumarang, KA Kertajaya, jeung KA Tawang Jaya) lantaran rangkéanna teu katampung ku péron stasion ieu, ditambah KA Pangandaran ruteu Banjar-Bandung-Gambir pp sarta KA Lokal Cilamaya/Walahar jeung Lokal Jatiluhur. Sedengkeun, pikeun arah sabalikna euweuh KA jarak jauh jeung manengah anu eureun pikeun naékkeun panumpang, iwal ti lamun aksés jalan ka Stasion Gambir atawa Stasion Pasar Senén kaganggu.